Title: Täytyykö kaikkien osata esiintyä?
Course: Työelämän puhetilanteet - Rohkeutta esiintymiseen, valinnainen, 1 osp (2022-23)

Onko todellakin kaikkien pakko osata esiintyä? Entä jos en ole syntynyt esiintyjäksi? Lue alta perustelut sille, miksi kaikkien on hyvä osata ja uskaltaa esiintyä edes vähän. Kuvaparitehtävässä saat lisätietoa siitä, millaisissa tilanteissa esiintymistaitoa tarvitaan.

- Olemme kaikki persoonia ja meillä jokaisella on omat vahvuutemme:  toiset  nauttivat  suunnattomasti esilläolosta ja toiset taas mieluiten antavat toisten puhua. Kuitenkin  lähes kaikissa nykypäivän ammateissa  tarvitaan jonkinlaista esiintymistaitoa.
- Sujuva viestintä ja asianmukaiset vuorovaikutustaidot helpottavat arjessa toimimista.  Kun osaa ilmaista rohkeasti ajatuksiaan tilanteeseen sopivalla tavalla, työelämässä, parisuhteessa tai ystävien parissa, moni  muukin asia sujuu mukavammin. Kun tietää ja tuntee oman alansa esiintymistilanteissa toimimista, jännityskin vähenee.
- Selkeästi, asiallisesti ja ymmärrettävästi puhuvaa henkilöä kuunnellaan ja omia mielipiteitä uskaltaa sanoa rohkeammin.

Esiintymistaitoja kannattaa harjoitella tietoisesti aina, kun siihen tulee tilaisuus, jotta omat taidot kehittyvät.  Esiintymistaito on samanlainen taito kuin mikä muukin taito - harjoittelemalla kehittyy taitavammaksi. Esiintymistaitoa voi harjoitella koko elämän ajan!